RO
C 156/32
Jurnalul Oficial al Uniunii Europene
3.5.2023
De obicei, este liniștit și are un gust delicat, nu foarte dulce, ceea ce determină un echilibru armonios între notele acide și cele amare, cu un gust rezidual sec.
Se distinge printr-o aromă și un gust puternic de mere, iar prospețimea cidrului se datorează acidității sale deosebite.
Produsul este comercializat sub formă de cidru îmbuteliat sau sub formă de cidru ambalat în recipiente adecvate (butoaie sau bidoane) pentru a fi vândut în unitățile în care se servesc băuturi și mâncare, precum și pentru a fi vândut cu amănuntul către consumatorul final.
3.3.
Hrană pentru animale (doar în cazul produselor de origine animală) și materii prime (doar în cazul produselor prelucrate) Soiurile tradiționale utilizate pentru producția de „Sidra da Madeira” sunt merele „Barral”, „Cara-de-dama”, „Branco”, „Bico de melro”, „Da Festa”, „Domingos”, „Da Ponta do Pargo”, „Calhau”, „Focinho de rato” și „Vime” și, în unele cazuri, perele „Do Santo” și „Tenra de São Jorge”.
Practica străveche a fermierilor din Madeira care constă în înmulțirea și partajarea materialului genetic provenit de la pomii și fructele cu cele mai bune caracteristici pentru consumul în stare proaspătă și/sau pentru producția de cidru implică și cultivarea în continuare a altor soiuri de mere și de pere, în special merele „Baunesa”, „Camacha”, „Espelho”, „Parda”, „Rajada”, „Reineta Tenra da Camacha”; „Santa Isabel”, „Ázimo”, „Amarelo”, „Amargo”, „Camoesa”, „De vinho”, „Ouro”, „Pevide”, „Rajado”, „Rijo”, „Riscado” și „Serra” și perele „Santa Isabel ou de Santana”, „São João”, „Curé” și „Pardas”, care sunt și ele utilizate, deși într-o măsură mai mică, în loturile destinate producției de „Sidra da Madeira”.
Întrucât unii producători au intenționat, încă de la început, să își diversifice livezile cu soiuri exotice destinate consumului în stare proaspătă, cum ar fi merele „Golden”, „Fuji”, „Starking”, „Royal Gala” și „Reineta” și perele „Rocha”, multe dintre acestea fiind deja identificate pe insulă de Vieira Natividade în 1947, aceste fructe pot fi utilizate și pentru producția de „Sidra da Madeira” în cazul în care sunt disponibile în cadrul exploatației sau în cazul în care au fost cultivate exclusiv pe insulă.
Amestecarea sau „combinarea” acestei game largi de soiuri tradiționale de mere și de pere și, uneori, a altor soiuri de mere și de pere, care pot fi mai mult sau mai puțin acide, amare sau dulci și care sunt cultivate pe insulă, determină bogăția de culori, arome și gusturi a „Sidra da Madeira”, precum și aciditatea răcoritoare specifică cidrului produs în diferite localități ale insulei de diverși producători.
3.4.
Etape specifice ale producției care trebuie să se desfășoare în aria geografică delimitată Toate etapele de fabricare a cidrului, de la producerea materiei prime, extragerea sucului natural și fermentare până la învechire și conservare, se desfășoară pe insula Madeira.
3.5.
Norme specifice privind felierea, răzuirea, ambalarea etc. ale produsului la care se referă denumirea înregistrată Ambalarea produsului „Sidra da Madeira” în sticle sau recipiente adecvate (butoaie sau bidoane) pentru vânzarea cu amănuntul către consumatorul final are loc pe insula Madeira, pentru a se asigura conservarea culorilor, a aromelor și a gusturilor specifice acestui cidru natural (uneori carbogazos), evitându-se orice oxidare sau contaminare care ar putea afecta caracteristicile organoleptice ale produsului și pentru a se garanta deplina trasabilitate a produsului.
3.6.
Norme specifice privind etichetarea produsului la care se referă denumirea înregistrată —
4.
Delimitarea concisă a ariei geografice Insula Madeira.
5.
Legătura cu aria geografică Cererea de înregistrare a cidrului „Sidra da Madeira” este întemeiată pe legătura dintre caracteristicile sale legate de culoare, aromă și gust și de aciditatea pronunțată a acestuia și gama largă de combinații de fructe din soiuri tradiționale și din alte soiuri de mere și de pere cultivate exclusiv pe insula Madeira, utilizate pentru producerea cidrului, pe de o parte, și condițiile pedoclimatice din localitățile în care sunt cultivate fructele proaspete, pe de altă parte.
Reputația deosebită de care se bucură „Sidra da Madeira” și importanța care i se acordă în diferitele localități de pe insulă în care este fabricat contribuie, de asemenea, la legătură.